Түсіндіру жұмыстарын жүргізу
2026 жылдың үшінші тоқсанында білім беру бөлімдерінің әдіскерлері, білім беру ұйымдарының басшылары мен өкілдері үшін 2027-2029 жылдарға жоспарланған мектепке дейінгі тәрбие мен оқыту ұйымдарын лицензиялау мәселелері бойынша түсіндіру сипатындағы семинарлар өткізілді:
1. облыс орталығы Петропавл қаласында;
2. Қызылжар ауданында;
3. Аққайң ауданында;
4. Шал ақын ауданында.
Мектепке дейінгі тәрбие мен оқытудың жалпы білім беретін бағдарламалары бойынша білім беру қызметіне қойылатын біліктілік талаптары, лицензиялау ережелері түсіндіріліп, лицензиялау процесіне арналған ақпараттық кестелерді толтырудың практикалық тұстары талқыланды.
Департамент Солтүстік Қазақстан облысы Білім басқармасының Әдістемелік орталығы ұйымдастырған, 2026 жылы аттестаттаудан өтуі тиіс ұйымдарға арналған мемлекеттік аттестаттауға дайындық мәселелері жөніндегі семинарға қатысты. 

